b'\n_START_ARTICLE_\nSensomotorinen kuntoutus\n_START_PARAGRAPH_\nSensomotorinen kuntoutus on hoitomenetelm\xc3\xa4, jonka tarkoituksena on korjata yliaktiivisesti tai ep\xc3\xa4tarkoituksenmukaisesti toimivia aisteja. Sensomotorinen kuntoutus yhdistelee useita ennest\xc3\xa4\xc3\xa4n tunnettuja menetelmi\xc3\xa4, kuten kuulonmuokkaushoitoa (ADT), tasapainoelimen kuntoutusta, n\xc3\xa4k\xc3\xb6kyvyn tutkimista ja visuaalisen hahmottamisen kuntoutusta sek\xc3\xa4 refleksij\xc3\xa4rjestelm\xc3\xa4n ja niin sanottujen primitiivirefleksien tutkimusta ja kuntoutusta._NEWLINE_N\xc3\xa4iden menetelmien pyrkimyksen\xc3\xa4 on hoitaa lukivaikeutta ja muita oppimisvaikeuksia, dysfasiaa, autismia, levottomuutta ja motorisia ongelmia. Audiologian ja neuropsykologian asiantuntijoiden mukaan menetelm\xc3\xa4ll\xc3\xa4 ei ole tieteellist\xc3\xa4 pohjaa.'